als_Latn dik_Latn sag_Latn
Eskorta e Kryetarit të Kuvendit, Ilir Meta ka shkaktuar një aksident të rëndë paraditen e së hënës në periferi të Divjakës.
Bëhet e ditur se një prej makinave të eskortës së kryeparlamentarit ka aksidentuar rëndë një qytetar nga Tërbufi i Lushnjes. Sipas burimeve, ngjarja ka ndodhur rreth orës 10.30 në vendin e quajtur Qafa e Shënepremtes. Meta ishte këtë mëngjes i ftuar në një aktivitet që lidhej me bujqësinë në Divjakë në magazinat frigoriferike të Kujtim Likës.
Të njëjtat burime i thanë lapsi.al se i aksidentuar është shtetasi Adriatik Hamdi Llapi nga fshati Shënepremte i komunës Terbuf të Lushnjes. 48-vjeçari është dërguar me urgjencë në spitalin e Lushnjes dhe më pas në Spitalin e Traumës në kryeqytet. Ai është trajtuar për orë të tëra në reanimacion për shkak të goditjeve që ka marrë në kokë.
Burimet nga spitali bënë të ditur se gjendja e të aksidentuarit është në rrezik për jetën. Eskorta e Kreut të Kuvendit është akuzuar për aksidentimin e një qytetari edhe në korrik të vitit 2014. Në atë kohë Partia Demokratike denoncoi aksidentimin për vdekje të një 19-vjeçari në fshatin Bilal të Bashkisë Manëz dhe viktima është Marsel Lohja. Edhe në atë kohë Ministria e Brendshme u akuzuar se fshehu qëllimisht lajmin.
als_Latn als_Latn als_Latn als_Latn